TMI เผยผลงานไตรมาส 1/62 พลิกกำไร หลังรายได้เพิ่ม-ค่าใช้จ่ายลด
TMI เผยผลงานไตรมาส 1/62 พลิกกำไร มาที่ 0.59 ลบ. จากปีก่อนขาดทุน 6.72 ลบ. หลังรายได้เพิ่ม-ค่าใช้จ่ายลด
15 พ.ค. 2562

บริษัท ธีระมงคล อุตสาหกรรม จำกัด (มหาชน) หรือ TMI รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากรายได้จากการขายเท่ากับ 106.63 ล้านบาท หรือเพิ่มขึ้น 9.31% เมื่อเปรียบเทียบกับไตรมาสเดียวกันของปีที่แล้ว ซึ่งเท่ากับ 97.55 ล้านบาท ยอดขายที่เพิ่มขึ้นเนื่องจากมีรายได้จากการขายไฟฟ้า 10.66 ล้านบาท จากผลการดำเนินงานโรงไฟฟ้าของบริษัทย่อย
ขณะที่ค่าใช้จ่ายในการขายเท่ากับ 16.40 ล้านบาท หรือลดลง 14.18% เมื่อเปรียบเทียบกับไตรมาสเดียวกันของปีที่แล้ว ซึ่งเท่ากับ 19.11 ล้านบาท ซึ่งเป็นค่าใช้จ่ายในการขายที่ลดลง โดยที่ผลมาจากการปรับลดค่าส่งเสริมการขาย อีกทั้ง ค่าใช้จ่ายในการบริหาร เท่ากับ 18.16 ล้านบาท หรือลดลง 11.52% เมื่อเปรียบเทียบกับไตรมาสเดียวกันของปีที่แล้ว ซึ่งเท่ากับ 20.52 ล้านบาท ซึ่งเป็นค่าใช้จ่ายในการบริหารที่ลดลง โดยมีผลมาจากการปรับลดค่าล่วงเวลาและหนี้สงสัยจะสูญลดลง